    Èmi ni Adéforítì, ẹbọra tí ilé rẹ̀ ń bẹ lájùlé ọrun, orúkọ tí Olódùmarè fún mi ni èyí, nítorí emi ni ó ní ìforítì jùlọ láàrin ẹ̀dá. ọ̀pọ̀lọpọ̀ nǹkan rere gbogbo sì ni ìforítì tì mú bá mi. Ẹ̀dá tí kò bá ní ìforítì, yálà nínú ayé ni tàbí lóde ọ̀run, ẹ̀dá lásán ni. Ní [[akókò tí iwin burúkú kan ni etí òde ọrun bá ọmọ rẹ̀ jà, tí kò sí ẹni tí ó lè la ìjà náà, èmi ni mo parí ìjà wọn. Orúkọ iwin burúkú yìí ni Ìbínú-ẹkùn tíí ṣe ìbátan Ìgbéraga-Ìbànújẹ́ ní ìdí ìya Ìbínú-ẹkùn ni ẹni tí ó lè bínú jùlọ láàrin ohun gbogbo ti ń bẹ lójú omi tàbí ní ìsàlẹ́ ilẹ̀, tí ó wà lófuurufú tàbí ní ìyàngbẹ ilẹ̀. Ní àkókò ìjà yìí, gbogbo àwọn ẹbọra òde ọ̀run bẹ̀ẹ́, ṣùgbọ́n òun kò gbọ́, ó lé ọmọ rẹ̀ wá sínú ayé kí ó bà lè ní ìpín nínú ìbànújẹ́ ti n tẹ̀lẹ́ ọmọ ènìyàn kiri títí ọjọ́ ayé wọn. Mo dìde mo lọ sílé Ìbínú-ẹkùn láti yíì lọ́kàn padà kúrò nínú èrò yìí, ṣùgbọ́n pẹ́lú kùmọ̀ ni o fi lé mi jáde. Ni ọjọ́ kejì, mo tún lọ, ṣùgbọ́n bí ó ti fi ojú kàn mi ni ó yìnbọn, díẹ̀ ló sì kù kí ìbọn náà bá mi. Mo tún lọ ní ọjọ́ kẹta pẹ́lú, ṣùgbọ́n ó bú mi láti ẹsẹ̀ mi dé orí koko, ó fa àdá yọ, ní ìgbẹ̀yìn ó fi àdá lé mi dé ilé mi koko. Síbẹ̀ mo lọ ni ọjọ́ kẹrín, ṣùgbọ́n ó fi ogede pe ajá eṣù láti ìsàlẹ̀ ilẹ̀ ni inú òkùnkùn biribiri kí ajá náà bà wá pa mi jẹ, ṣùgbọ́n ọwọ́ ajá náà kò tẹ̀ mi, mo sì tún mu sùurù mo lọ ba Ìbínú-ẹkùn ní ọjọ́ kàárún, ṣùgbọ́n ki n tó dé ọ̀hún o ti mọ̀ pé mo ń bọ̀ o sì ti kó onírúurú ẹ̀dá ọ̀run tí ìwà wọn bá tirẹ̀ mu sílẹ̀ dè mi, bí mo ti yọ lọ́kàn-án kán ni mo rí gbogbo wọn pẹ̀lú ohun ìjà tí i wọ́n fẹ fi ṣe mi ni  ìjàǹbá, ṣùgbọ́n èmi dúró lókéèrè mo sì bẹ Ìbínú-ẹkùn tàánútàánú pé kí ó ṣe àforíjì fún ọmọ rẹ̀, lẹ́yìn èyí nì èmi náà padà lọ sí ilé mi ṣùgbọ́n bí ilẹ̀ ọjọ́ keeje ti ń mọ́ hàì ni mo tún dide, mo bá ilé Ì ínú-ẹkùn lọ, àṣé òun ti ní èrò pé mo lè wá bá òun o sì ti dẹ pàkúté sí ọ̀nà dè mi ni òru. Rírí tí ó rí mi ni inú bí i tí o ń sáré bọ̀ wá pàdé mi. O gbàgbé pé òun ti dẹ pàkúté sí ojú ọ̀nà dè mí, ibi tí o ti ní kí òun kọjá ní ojú ọ̀nà wá bá mi ni pàkúté mú u, ọ̀ràn mi wa túbọ̀ lẹ, ìjàngbọ̀n ń le mi bọ̀ mo pàdé ìjàngbọ̀n lọ́nà àti kúrò lọ́wọ́ ìjàngbọ̀n di ìjàngbọ̀n fún mi. Mo yára bẹ àwọn ìwin ti ń bẹ lágbègbè ibẹ̀ kí wọ́n bá mi tú Ìbínú-ẹkùn sílẹ̀, kí wọ́n sì tó ṣe è’yi tán, mo ki iré malẹ̀ mo sáré tagbáratagbára.
    Emi ni Adeforiti, ebora ti ile re n be lajule orun, oruko ti Olodumare fun mi ni eyi, nitori emi ni o ni iforiti julo laarin eda. opolopo nnkan rere gbogbo si ni iforiti ti mu ba mi. Eda ti ko ba ni iforiti, yala ninu aye ni tabi lode orun, eda lasan ni. Ni [[akoko ti iwin buruku kan ni eti ode orun ba omo re ja, ti ko si eni ti o le la ija naa, emi ni mo pari ija won. Oruko iwin buruku yii ni Ibinu-ekun tii se ibatan Igberaga-Ibanuje ni idi iya Ibinu-ekun ni eni ti o le binu julo laarin ohun gbogbo ti n be loju omi tabi ni isale ile, ti o wa lofuurufu tabi ni iyangbe ile. Ni akoko ija yii, gbogbo awon ebora ode orun bee, sugbon oun ko gbo, o le omo re wa sinu aye ki o ba le ni ipin ninu ibanuje ti n tele omo eniyan kiri titi ojo aye won. Mo dide mo lo sile Ibinu-ekun lati yii lokan pada kuro ninu ero yii, sugbon pelu kumo ni o fi le mi jade. Ni ojo keji, mo tun lo, sugbon bi o ti fi oju kan mi ni o yinbon, die lo si ku ki ibon naa ba mi. Mo tun lo ni ojo keta pelu, sugbon o bu mi lati ese mi de ori koko, o fa ada yo, ni igbeyin o fi ada le mi de ile mi koko. Sibe mo lo ni ojo kerin, sugbon o fi ogede pe aja esu lati isale ile ni inu okunkun biribiri ki aja naa ba wa pa mi je, sugbon owo aja naa ko te mi, mo si tun mu suuru mo lo ba Ibinu-ekun ni ojo kaarun, sugbon ki n to de ohun o ti mo pe mo n bo o si ti ko oniruuru eda orun ti iwa won ba tire mu sile de mi, bi mo ti yo lokan-an kan ni mo ri gbogbo won pelu ohun ija ti i won fe fi se mi ni  ijanba, sugbon emi duro lokeere mo si be Ibinu-ekun taanutaanu pe ki o se aforiji fun omo re, leyin eyi ni emi naa pada lo si ile mi sugbon bi ile ojo keeje ti n mo hai ni mo tun dide, mo ba ile I inu-ekun lo, ase oun ti ni ero pe mo le wa ba oun o si ti de pakute si ona de mi ni oru. Riri ti o ri mi ni inu bi i ti o n sare bo wa pade mi. O gbagbe pe oun ti de pakute si oju ona de mi, ibi ti o ti ni ki oun koja ni oju ona wa ba mi ni pakute mu u, oran mi wa tubo le, ijangbon n le mi bo mo pade ijangbon lona ati kuro lowo ijangbon di ijangbon fun mi. Mo yara be awon iwin ti n be lagbegbe ibe ki won ba mi tu Ibinu-ekun sile, ki won si to se e’yi tan, mo ki ire male mo sare tagbaratagbara.